คำสั่งสำนักการจราจรและขนส่งคำสั่งสำนักการจราจรและขนส่งที่๘๓/๒๕๕๓เรื่องมอบอำนาจให้ข้าราชการปฏิบัติราชการแทนผู้อำนวยการสำนักการจราจรและขนส่ง[๑] โดยที่เป็นการสมควรปรับปรุงการมอบอำนาจของผู้อำนวยการสำนักการจราจรและขนส่งตามข้อบัญญัติกรุงเทพมหานครเรื่อง การพัสดุ พ.ศ. ๒๕๓๘ ซึ่งแก้ไขเพิ่มเติม (ฉบับที่ ๒) พ.ศ. ๒๕๔๘ และแก้ไขเพิ่มเติม(ฉบับที่ ๔) พ.ศ. ๒๕๕๓ ระเบียบกรุงเทพมหานคร ว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ. ๒๕๓๐ระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐ และระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างของกรุงเทพมหานครพ.ศ. ๒๕๕๒ ให้ข้าราชการสำนักการจราจรและขนส่งปฏิบัติราชการแทนเพื่อให้การปฏิบัติงานเป็นไปด้วยความคล่องตัวและมีประสิทธิภาพอาศัยอำนาจตามความในมาตรา ๘๓แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๗แห่งข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ ข้อ ๖แห่งระเบียบกรุงเทพมหานคร ว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงิน พ.ศ. ๒๕๓๐ ข้อ ๘ แห่งระเบียบกรุงเทพมหานคร ว่าด้วยเงินทดรองราชการพ.ศ. ๒๕๓๐ และข้อ ๑๑ แห่งระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำของกรุงเทพมหานครพ.ศ. ๒๕๕๒ ผู้อำนวยการสำนักการจราจรและขนส่งจึงให้ยกเลิกคำสั่งสำนักการจราจรและขนส่ง ที่ ๕๖/๒๕๕๐ เรื่อง มอบอำนาจให้ข้าราชการปฏิบัติราชการแทนผู้อำนวยการสำนักการจราจรและขนส่งลงวันที่ ๑๒ เมษายน ๒๕๕๐ และมอบอำนาจในการสั่ง การอนุญาตการอนุมัติหรือการปฏิบัติราชการที่ผู้อำนวยการสำนักการจราจรและขนส่งจะพึงปฏิบัติตามข้อบัญญัติและระเบียบดังกล่าวให้ข้าราชการสำนักการจราจรและขนส่งปฏิบัติราชการแทน ดังต่อไปนี้๑. มอบอำนาจตามข้อบัญญัติกรุงเทพมหานครเรื่อง การพัสดุ พ.ศ. ๒๕๓๘ ซึ่งแก้ไขเพิ่มเติม (ฉบับที่ ๒) พ.ศ. ๒๕๔๘และแก้ไขเพิ่มเติม (ฉบับที่ ๔) พ.ศ. ๒๕๕๓และแนวทางการปฏิบัติตามระเบียบกรุงเทพมหานคร ว่าด้วยวิธีประมูลด้วยระบบอิเล็กทรอนิกส์พ.ศ. ๒๕๔๙ ดังนี้๑.๑มอบอำนาจในการสั่งซื้อหรือสั่งจ้างครั้งหนึ่งนอกจากวิธีพิเศษและวิธีกรณีพิเศษตามข้อ๖๐ (๓) ให้รองผู้อำนวยการสำนักการจราจรและขนส่งตามสายงานที่ได้รับมอบหมายภายในวงเงินไม่เกิน ๒๕,๐๐๐,๐๐๐.-บาท๑.๒ มอบอำนาจในการสั่งซื้อหรือสั่งจ้างครั้งหนึ่งโดยวิธีพิเศษตามข้อ๖๑ (๓) การสั่งจ้างที่ปรึกษาตามข้อ ๘๕ การสั่งจ้างออกแบบและควบคุมงาน ตามข้อ ๑๐๘ให้รองผู้อำนวยการสำนักการจราจรและขนส่ง ดังต่อไปนี้๑.๒.๑ การสั่งซื้อหรือสั่งจ้างโดยวิธีพิเศษภายในวงเงินไม่เกิน ๑๒,๕๐๐,๐๐๐.- บาท๑.๒.๒ การสั่งจ้างที่ปรึกษา ภายในวงเงินไม่เกิน๒๕,๐๐๐,๐๐๐.- บาท๑.๒.๓ การสั่งจ้างออกแบบและควบคุมงานภายในวงเงินไม่เกิน ๕,๐๐๐,๐๐๐.- บาท๑.๓ มอบอำนาจในการลงนามประกาศประกวดราคาลงนามในสัญญาหรือข้อตกลงเป็นหนังสือ และการอนุมัติแก้ไขสัญญาหรือข้อตกลงเป็นหนังสือที่ได้ลงนามแล้ว ในการสั่งซื้อสั่งจ้างตามข้อบัญญัติกรุงเทพมหานคร เรื่อง การพัสดุให้รองผู้อำนวยการสำนักการจราจรและขนส่งตามสายงานที่ได้รับมอบหมาย ภายในวงเงินและวิธีการซื้อหรือจ้างตามที่มอบอำนาจไว้ในข้อ ๑.๑ และข้อ ๑.๒๑.๔ มอบอำนาจในการลงนามหนังสือแจ้งผู้ขายหรือผู้รับจ้าง ธนาคาร กรมสรรพากรสำนักงานการตรวจเงินแผ่นดินผู้ตรวจราชการกรุงเทพมหานคร เพื่อปฏิบัติตามข้อบัญญัติกรุงเทพมหานคร เรื่องการพัสดุ พ.ศ. ๒๕๓๘ ซึ่งแก้ไขเพิ่มเติม (ฉบับที่ ๒) พ.ศ. ๒๕๔๘ แก้ไขเพิ่มเติม (ฉบับที่๓) พ.ศ. ๒๕๕๒ และแก้ไขเพิ่มเติม (ฉบับที่ ๔) พ.ศ. ๒๕๕๓ ให้รองผู้อำนวยการสำนักการจราจรและขนส่งผู้อำนวยการสำนักงาน ผู้อำนวยการกอง และเลขานุการสำนักการจราจรและขนส่ง๑.๕ มอบอำนาจในการลงนามแบบแจ้งวัน เวลาและสถานที่เสนอราคาเพื่อเข้าสู่กระบวนการเสนอราคาและหนังสือแสดงเงื่อนไขการซื้อและการจ้างโดยการประมูลด้วยระบบอิเล็กทรอนิกส์ให้ประธานคณะกรรมการดำเนินการประมูลด้วยระบบอิเล็กทรอนิกส์ตามแนวทางการปฏิบัติตามระเบียบกรุงเทพมหานครว่าด้วยวิธีประมูลด้วยระบบอิเล็กทรอนิกส์ พ.ศ. ๒๕๔๙ ข้อ ๘.๒ (๓) และข้อ ๑๒.๑๑.๖ มอบอำนาจในการอนุมัติคืนหลักประกันซองหลักประกันสัญญา หลักประกันการรับเงินค่าจ้างล่วงหน้า และหลักประกันผลงานให้รองผู้อำนวยการสำนักการจราจรและขนส่ง ภายในวงเงินไม่เกิน ๒๕,๐๐๐,๐๐๐.-บาท ผู้อำนวยการสำนักงาน ผู้อำนวยการกอง และเลขานุการสำนัก ภายในวงเงินไม่เกิน ๕,๐๐๐,๐๐๐.-บาท๒. มอบอำนาจตามระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงินพ.ศ. ๒๕๓๐ และแก้ไขเพิ่มเติม (ฉบับที่ ๒-๙) ดังนี้๒.๑มอบอำนาจในการก่อหนี้และการอนุมัติจ่ายเงินตามข้อ ๑๗ และข้อ ๔๑ ให้รองผู้อำนวยการสำนักการจราจรและขนส่งตามสายงานที่ได้รับมอบหมาย ภายในวงเงินไม่เกิน ๒๕,๐๐๐,๐๐๐.-บาท๒.๒ มอบอำนาจในการอนุมัติฎีกา ดังต่อไปนี้๒.๒.๑ รองผู้อำนวยการสำนักการจราจรและขนส่งตามสายงานที่ได้รับมอบหมายทุกหมวดรายจ่าย และฎีกาเงินนอกงบประมาณ๒.๒.๒ ผู้อำนวยการสำนักงาน ผู้อำนวยการกองและเลขานุการสำนักการจราจรและขนส่ง หมวดเงินเดือนและค่าจ้างประจำหมวดค่าจ้างชั่วคราว หมวดค่าตอบแทน ใช้สอยและวัสดุ เฉพาะเงินตอบแทนพิเศษ,ค่าตอบแทนเหมาจ่ายแทนการจัดหารถประจำตำแหน่ง เงินสมทบกองทุนประกันสังคม,ค่าอาหารทำการนอกเวลา, ค่าเบี้ยประชุม, ค่ารางวัลกรรมการสอบเงินสมนาคุณกรรมการในการตรวจและประเมินผลงานทางวิชาการ, และค่ารับรองหมวดค่าสาธารณูปโภค หมวดเงินอุดหนุน เฉพาะค่าจ้างลูกจ้างชั่วคราว,เงินสมทบกองทุนประกันสังคม และเงินทุนสนับสนุนการศึกษาแก่บุตร หมวดรายจ่ายอื่นเฉพาะค่าใช้จ่ายในการจ้างเจ้าหน้าที่โครงการสำรวจและตรวจสอบทรัพย์สินและค่าใช้จ่ายในการจ้างลูกจ้างชั่วคราวช่วยปฏิบัติงานด้านการจราจรและขนส่ง งบกลางเฉพาะค่าเล่าเรียนบุตรและค่ารักษาพยาบาลรวมทั้งเงินยืมสะสมที่เบิกจ่ายตามหมวดรายจ่ายข้างต้น๒.๓ มอบอำนาจในการถอนเงินฝากธนาคารถอนเงินค้ำประกันซองและเงินค้ำประกันสัญญารวมทั้งเงินนอกงบประมาณอื่นให้รองผู้อำนวยการสำนักการจราจรและขนส่งตามสายงานที่ได้รับมอบหมายภายในวงเงินไม่เกิน ๒๕,๐๐๐,๐๐๐.- บาทและเลขานุการสำนักการจราจรและขนส่ง ภายในวงเงินไม่เกิน ๕,๐๐๐,๐๐๐.-บาท๒.๔มอบอำนาจในการอนุมัติหนังสือมอบอำนาจการรับเงินให้รองผู้อำนวยการสำนักการจราจรและขนส่งตามสายงานที่ได้รับมอบหมายภายในวงเงินไม่เกิน ๕๐,๐๐๐,๐๐๐.- บาท และเลขานุการสำนักการจราจรและขนส่งภายในวงเงินไม่เกิน ๕,๐๐๐,๐๐๐.- บาท๒.๕ มอบอำนาจให้เลขานุการสำนักการจราจรและขนส่งเป็นผู้ลงนามใบนำส่งเงินและรับทราบรายงานเงินคงเหลือประจำวันและรายงานจำนวนเงินรับจ่าย ตลอดจนเงินคงเหลือและเงินฝากต่าง ๆ๒.๖ มอบอำนาจในการอนุมัติการจ่ายเงินยืมตามข้อ ๕๖ไปเป็นเงินทดรองราชการ (โดยใช้สัญญาการยืมเงิน)ให้รองผู้อำนวยการสำนักการจราจรและขนส่ง ครั้งหนึ่งภายในวงเงินไม่เกิน ๑,๐๐๐,๐๐๐.-บาท๓. มอบอำนาจในการอนุมัติให้ยืมเงินนอกงบประมาณไปเป็นเงินทดรองราชการ(โดยใช้ใบยืมเงินทดรองราชการ) ตามระเบียบกรุงเทพมหานครว่าด้วยเงินทดรองราชการ พ.ศ.๒๕๓๐ ให้เลขานุการสำนักการจราจรและขนส่ง ครั้งหนึ่งภายในวงเงินไม่เกิน ๒๐๐,๐๐๐.-บาท๔. มอบอำนาจในการอนุมัติการเบิกจ่ายเงินทุนสนับสนุนการศึกษาแก่บุตรข้าราชการและลูกจ้างประจำในสังกัดตามระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำกรุงเทพมหานครพ.ศ. ๒๕๕๒ ตามข้อ ๑๑ ให้ผู้อำนวยการสำนักงาน ผู้อำนวยการกองและเลขานุการสำนักการจราจรและขนส่ง๕. การมอบอำนาจให้รองผู้อำนวยการสำนักการจราจรและขนส่งตามคำสั่งนี้ให้ปฏิบัติราชการตามส่วนราชการที่ได้รับมอบหมายในกรณีที่รองผู้อำนวยการสำนักการจราจรและขนส่งตามสายงานไม่อยู่หรือไม่อาจปฏิบัติราชการได้ให้รองผู้อำนวยการสำนักการจราจรและขนส่งอีกท่านหนึ่งปฏิบัติราชการแทน๖. การมอบอำนาจให้ผู้อำนวยการสำนักงานผู้อำนวยการกอง และเลขานุการสำนักการจราจรและขนส่ง ตามคำสั่งนี้ให้รวมถึงผู้รักษาการในตำแหน่งบรรดาประกาศคำสั่งของสำนักการจราจรและขนส่งอื่นใดซึ่งขัดหรือแย้งกับคำสั่งนี้ให้ยกเลิกและใช้คำสั่งนี้แทนทั้งนี้ ตั้งแต่บัดนี้เป็นต้นไปสั่งณ วันที่ ๓๐ กรกฎาคม พ.ศ. ๒๕๕๓วินัยลิ่มสกุลผู้อำนวยการสำนักการจราจรและขนส่งปริยานุช/ผู้จัดทำ๒๙กันยายน ๒๕๕๓นันท์นภัสร์/ตรวจ๒๙กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑๑ ง/หน้า ๙๖/๒๐ กันยายน ๒๕๕๓